Mūsų laimė
Aš žinau: nesulauksiu pavasario
     taip svajingo ramaus ir gražaus.
     Ūžia girios tamsiausį vidunaktį,
     ūžia girios dėl piūklo skaudaus.

     Mūsų laimė, kaip žaliojo miško,
     mus pakirto vargų nedalia.
     Juk matei, broliams kraujas ištiško,
     tai varžykis su laime gailia!

     Nenuliūskite dar! Lai pavasaris eis
     čia atkviestas per mūsų lavonus,
     ir lai saulė skaisčiais ugningais spinduliais
     lygiai šildys ir vargšus ir ponus.
    
     Mūsų laimė ne ten, kur laimėjimas,
     ir nė ten, kur žuvimas, gal būt.
     Aš į laisvę veržiuos iš kalėjimų
     ir veržiuosi gyventi, ar žūt.

Jakubėnas Kazys
Eilėraščiai